## Pravilnik o obrascu zahtjeva za izdavanje uvozne potvrde za uvoz robe s dvojnom namjenom

### NN 118/2012 (26.10.2012.), Pravilnik o obrascu zahtjeva za izdavanje uvozne potvrde za uvoz robe s dvojnom namjenom

DRŽAVNI URED ZA TRGOVINSKU POLITIKU

2571

Na temelju članka 11. stavka 2. Zakona o izvozu robe s dvojnom namjenom (»Narodne novine« broj 100/2004 i 84/08) te članka 25. i 38. Zakona o ustrojstvu i djelokrugu ministarstava i drugih središnjih tijela državne uprave (»Narodne novine« broj 150/2011), predstojnik Državnog ureda za trgovinsku politiku donosi

PRAVILNIK

O OBRASCU ZAHTJEVA ZA IZDAVANJE UVOZNE POTVRDE ZA UVOZ ROBE S DVOJNOM NAMJENOM

Članak 1.

Ovim Pravilnikom se propisuje oblik i sadržaj obrasca zahtjeva za izdavanje uvozne potvrde za uvoz robe s dvojnom namjenom, te dokazi koji se prilažu uz zahtjev.

Članak 2.

Zahtjev za izdavanje uvozne potvrde za uvoz robe s dvojnom namjenom podnosi se Državnom uredu za trgovinsku politiku (u daljnjem tekstu: Državni ured) u sadržaju i obliku sukladno obrascu koji je sastavni dio ovog Pravilnika.

Članak 3.

Uz zahtjev za izdavanje uvozne potvrde za uvoz robe s dvojnom namjenom podnositelj zahtjeva dužan je priložiti sljedeće dokaze:

– broj suglasnosti ili dozvole nadležnog tijela za obavljanje djelatnosti ako je zakonom propisana,

– kopiju dokumenata koji navode tehničke karakteristike robe (kad se radi o kemikalijama, formulu strukture tvari i registracijski broj servisa za kemijske sažetke CAS),

– izvornik ili ovjerenu kopiju ugovora sklopljenog s tvrtkom od koje se roba uvozi, odnosno predračun ili narudžbu,

– izjavu krajnjeg korisnika koja sadrži namjenu krajnje uporabe robe,

– dokaz o uplaćenoj upravnoj pristojbi.

Članak 4.

Podnositelj zahtjeva mora na zahtjev Državnog ureda dostaviti dodatne podatke i isprave kojima dokazuje svoje navode u zahtjevu.

Članak 5.

Prilikom podnošenja zahtjeva za izdavanje uvozne potvrde za uvoz robe s dvojnom namjenom sva priložena dokumentacija mora biti prevedena na hrvatski jezik kod ovlaštenog sudskog tumača.

Članak 6.

Državni ured izdaje uvoznu potvrdu na rok od šest mjeseci.

Članak 7.

U slučaju gubitka uvozne potvrde uvoznik je dužan o tome odmah obavijesti Državni ured, koji će donijeti rješenje o prestanku važenja te potvrde s datumom podnesene obavijesti.

Članak 8.

Uvoznik ima sljedeće obveze:

1) da navedena uvezena roba odgovara opisu navedenom u uvoznoj potvrdi

2) da količina i vrijednost uvezene robe odgovara količini i vrijednosti navedenoj u uvoznoj potvrdi

3) da uvoz bude izvršen tijekom roka važenja uvozne potvrde

4) da se transport uvezene robe obavi do odredišta koje odgovara navedenom u uvoznoj potvrdi

5) da budu ispunjeni posebni uvjeti navedeni u uvoznoj potvrdi.

Članak 9.

Danom stupanja na snagu ovog Pravilnika prestaje važiti Pravilnik o obrascu zahtjeva za izdavanje uvozne potvrde za uvoz robe s dvojnom namjenom (»Narodne novine«, br. 166/04 i 123/07).

Članak 10.

Ovaj Pravilnik stupa na snagu danom objave u »Narodnim novinama«.

Klasa: 011-01/07-01/240

Urbroj: 528-03-02-02/1-12-4

Zagreb, 17. listopada 2012.

Predstojnik

Denis Čajo, v. r.

ZAHTJEV ZA IZDAVANJE UVOZNE POTVRDE ZA ROBU S DVOJNOM NAMJENOM

Zahtjev se podnosi temeljem članka 11. stavka 2. Zakona o izvozu robe s dvojnom namjenom

|  |  |  |
| --- | --- | --- |
| 1. Uvoznik  (Naziv i adresa, OIB, kontakt osoba – ime i prezime, telefon, telefaks) | **REPUBLIKA HRVATSKA Državni ured za trgovinsku politiku Ljudevita Gaja 4, 10000 Zagreb** | |
| 2. Krajnji korisnik   (Naziv i adresa, OIB) | 3. Izvoznik   (Naziv i adresa, identifikacijski broj) | Oznaka države1 |
| 4. Opis robe2 | 5. Tarifna oznaka3 | 6. Oznaka robe s dvojnom namjenom4 |
|  | 7. Valuta i vrijednost | 8. Količina robe5 |
| 9. Krajnja namjena | | |
| Podnosimo zahtjev za međunarodnu uvoznu potvrdu i potvrđujemo da ćemo gore navedenu robu uvesti na carinski teritorij Republike Hrvatske.  Izvoz ove robe na drugu destinaciju neće biti izvršen osim uz posebno odobrenje Državnog ureda za trgovinsku politiku.  Ja, ispod potpisana odgovorna osoba podnosim zahtjev za izdavanje uvozne potvrde za uvoz robe s dvojnom namjenom i ujedno potvrđujem da su svi podaci u ovom zahtjevu i prilozima istiniti. | | |
|  |  |  |
| (Mjesto i datum) |  |  |
|  | Pečat: |  |
| (Ime i prezime te potpis odgovorne osobe) |  |  |
|  |  |  |

1 Upisuje se šifra države kao što je navedeno u Pravilniku o uporabi obrazaca pri provedbi Carinskog zakona

2 Ukoliko se podnosi zahtjev za više vrsta robe, podnositelj zahtjeva u prilogu ovom zahtjevu navodi detaljan popis robe odnosno opis robe s navedenim podacima koji se zahtijevaju u rubrikama 4., 5., 6., 7. i 8.

3 Upisuje se tarifna oznaka s 8 ili 10 znamenaka, a za kemikalije i CAS broj

4 Upisuje se peteroznamenkasta oznaka i oznaka podskupine kako je navedeno u popisu robe s dvojnom namjenom, koji je sastavni dio Uredbe o popisu robe s dvojnom namjenom

5 Količina robe upisuje se u jedinici mjere kako je navedeno na računu

118 26.10.2012 Pravilnik o obrascu zahtjeva za izdavanje uvozne potvrde za uvoz robe s dvojnom namjenom

Pravilnik, NN 118/2012-2571
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)